Publication: Magyar Közlöny
Issue: MK-2003-14 (Year: 2003, Number: 14)
Era: 1990-2004
Section: szóló 1993. évi III. törvény (a továbbiakban: Szt.) 4. §-a
Paragraph Index: 6

(2) Az Szt. 4. §-a (1) bekezdésének b)—d), f) és j) pontja helyébe a következõ rendelkezés lép: [E törvény alkalmazásában] „b) vagyon: ha e törvény másként nem rendelkezik az az ingatlan, jármû, gépi meghajtású termelõ- és munkaeszköz, továbbá vagyoni értékû jog, amelynek ba) külön-külön számított forgalmi értéke, illetõleg összege az öregségi nyugdíj mindenkori legkisebb összegének a húszszorosát, vagy bb) együttes forgalmi értéke az öregségi nyugdíj mindenkori legkisebb összegének az ötvenszeresét meghaladja. A szociális rászorultságtól függõ pénzbeli ellátások jogosultsági feltételeinek vizsgálatánál nem minõsül vagyonnak az az ingatlan, amelyben az érintett személy lakik, továbbá a mozgáskorlátozottságra tekintettel fenntartott gépjármû;

Source: https://magyarkozlony.hu/hivatalos-lapok/ca4c5e22a9203347ebbe63dbcec8d8bc9870af3e/dokumentumok/1c80a9ba6bf4bd6030c44968226453541fbee5c7/letoltes